Guadalupe Ortiz de Landázuri

Guadalupe Ortiz de Landázuri y Fernández de Heredia (12. joulukuuta 1916 Madrid – 16. heinäkuuta 1975 Pamplona) oli espanjalainen kemisti, professori ja Opus Dein jäsen. catholicnewsagency.com. Viitattu 29.11.2018  

Guadalupe Ortiz syntyi Madridissa. Hän sai nimekseen Guadalupe, sillä 12. joulukuuta vietetään Guadalupen Neitsyt Marian juhlapäivänä.

Hän valmistui lukiosta vuonna 1932 ja aloitti kemian opinnot vuonna 1933 Universidad Central de Madridissa. Huolimatta Espanjan sisällissodan syttymisen aiheuttamasta keskeytyksestä heinäkuussa 1936, hän suoriutui opinnoistaan. Aloittaessaan opintonsa naisia oli vuosikurssilla vain viisi.https://www.catholicnewsagency.com/news/life-of-spanish-chemistry-professor-shows-holiness-is-in-the-ordinary-25943 catholicsaints.info. Viitattu 29.11.2018  Saatettuaan opintonsa päätökseen vuonna 1941 Guadalupe Ortiz alkoi opettaa fysiikkaa ja kemiaa. opusdei.org. Viitattu 29.11.2018 

Martinez de la Hozin mukaan Guadalupe Ortiz joutui tunnekuohun valtaan ja kuuli Jumalan äänen osallistuessaan messuun madridilaisessa kirkossa vuonna 1944. Ortiz piti tätä Jumalan kutsuna. Perheystävä antoi hänelle Opus Dein perustajan Josemaría Escriván yhteystiedot.  Guadalupe Ortiz sai Escriválta hengellistä ohjausta. Escrivá opetti hänelle, että Kristuksen voi löytää ammatillisessa työssä ja arkielämässä. 
Vuonna 1944 hän liittyi Opus Dein maallikkojäseneksi.

Josemaría Escrivá pyysi häntä vuonna 1951 aloittamaan Opus Dein naisten apostolisen työn Meksikossa. Siellä hän johti opiskelija-asuntolaa rohkaisten yliopisto-opiskelijoita laajentamaan inhimillistä ja kristillistä kasvatustaan sekä käyttämään tietojaan ja taitojaan muiden palvelemiseksi. Samanaikaisesti hän pyrki välittämään kristillisen uskonsa myös työssäkäyville naisille ja perheenäideille.

Vuonna 1956 Guadalupe Ortiz muutti Roomaan, mutta palasi pari vuotta myöhemmin Espanjaan. Hänellä oli sydänoireita, joiden takia hän joutui leikkaukseen. Hän jatkoi opetustointaan ja tutkimustyötään luonnontieteissä teknillisessä yliopistossa. Hän suoritti tohtorintutkinnon kemiasta vuonna 1965. Samanaikaisesti hän myös hoiti Opus Deissä kasvatus- ja hallinnollisia tehtäviä. Hänelle myönnettiin Juan de la Cierva -palkinto tutkijan työstään vuonna 1965. lavanguardia.com. Viitattu 29.11.2018 

Guadalupe Ortiz kuoli Pamplonassa vuonna 1975."Serva di Dio Guadalupe Ortiz de Landázuri Fernández de Heredia". Santi e Beati. Retrieved 9 June 2018

Paavi Franciscus ilmoitti, että Guadalupe Ortiz de Landázuri julistetaan autuaaksi Madridissa 18. toukokuuta 2019.https://www.vaticannews.va/en/pope/news/2018-06/pope-francis-decrees-canonization-beatification.html Katolisessa kirkossa autuaaksi julistaminen on pyhäksi julistamisen ensimmäinen vaihe. Ihme, johon autuaaksi julistaminen perustuu, tapahtui vuonna 2002: rukoiltuaan Guadalupea pahanlaatuista ihosyöpää sairastaneen 76-vuotiaan miehen syöpäkasvain hävisi odottamattomasti ja äkillisesti.

Lähteet

Luokka:Opus Dei
Luokka:Vuonna 1916 syntyneet
Luokka:Vuonna 1975 kuolleet
Luokka:Espanjalaiset professorit